एह बात के सीधे-साधा हाँ ना जबाब दिहल तनिका मुश्किल बा. एहू फिल्म में ‘‘मुन्नी बाई नौटंकीवाली’’ वाली जोड़ी बिया, हमार आ रानी चटर्जी के, एहसे ई सवाल अउरी पेचीदा बन जात बा. ‘‘मुन्नी बाई नौटंकीवाली’’ के तरह इहो मुन्नी कहीं ना कहीं ओही हालातन में चहुँपत बिया बाकिर कुछ अलग तरीका से. हँ दुनु मुन्नी नाचे वाली हई सँ. रहल बात ‘दबंग’ के गीत ‘मुन्नी बदनाम हुई डार्लिंग तेरे लिए’ के त बस एगो संयोग भर बा. चूंकि मुन्नीबाई पहिले बन चुकल बा एहसे आप ई ना कह सकीं कि हमनी का सिर्फ दबंग के गाना कैश करावल चहले बानी. वइसे सही जबाब त निर्देशक अजय कुमारे दे सकेलें.